આર્થિક સ્થિતિ નાજુક પણ મહેનત કરીને ઇંટોના કાચા ઘર આ પરિવારોએ બનાવ્યાં હતાં. જેમાં પુરના પાણી લગભગ ૬ થી ૭ ફૂટ જેટલાં ભરાયા. મકાનોમાં તિરાડ પડી ગઈ. પુરના પાણી ઓસર્યા પણ ધંધા માટેનો સામાન પલળીને ખરાબ થઇ ગયો. દશામાંના વ્રત હોવાના કારણે કટલરીનો ઘણો સામાન ગવારીયા પરિવારોએ ખરીદી રાખેલો. જે પાણીમાં પલળી ગયો. જયારે દેવીપૂજક પરિવારો તો લોખંડમાંથી બનાવેલી ચીજો ઘરની બહાર જ મુકતા એમાં રાતના પાણી આવ્યું જેમાં એમનો ઘણો સામાન તણાઈ ગયો. ખુબ નુકશાન થયું.